Diari Oficial de la Generalitat Valenciana


Sumari del DOGV 6066, del 28-07-2009 (2009/8903)

ACORD de 24 de juliol de 2009, del Consell, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Gilet.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6066

Data del DOGV
:   28-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8903


Data del document
:   24-07-2009

Organisme emissor
:   Conselleria de Presidència

Tipus de document
:   Acord

Descriptors 

:   * Gilet
    * expropiació
    * administració local

ACORD de 24 de juliol de 2009, del Consell, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Gilet. [2009/8903]  
El Consell, en la reunió del dia 24 de juliol de 2009, va adoptar l'acord següent:  
L'Ajuntament de Gilet, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de regularització de la concessió d'aigües subterrànies per a l'abastiment del municipi de Gilet, dins del qual estava contemplat el pou de la Bassa Empina, de Gilet.  
Esta declaració d'ocupació urgent es justifica pel següent:   
1. El subministrament o abastiment domiciliari d'aigua potable constituïx un servici públic bàsic i essencial per al municipi de Gilet i els seus habitants.  
La prestació d'este servici constituïx per a l'Ajuntament de Gilet una obligació ineludible, de conformitat amb els articles 25.2.l) i 26.1.a) de la Llei 7/1985, de 2 d'abril, Reguladora de les Bases del Règim Local.  
El pou de la Bassa Empina resulta imprescindible per a garantir el subministrament d'aigua potable del municipi de Gilet.  
2. Les instal·lacions del pou de la Bassa Empina estan compostes pels elements següents:  
a) El pou pròpiament dit -infraestructura d'extracció d'aigua -, siti dins de la parcel·la 20 del polígon 7 del terme municipal de Gilet, la propietat del qual correspon a l'Ajuntament de Gilet.  
b) La torre metàl·lica de la línia elèctrica que subministra l'energia elèctrica per a l'adequat funcionament del pou, ubicada dins de la parcel·la 25 del polígon 7 del terme de Gilet.  
c) Porció de camí rural d'accés al pou i a la torre metàl·lica per a garantir la conservació i el manteniment d'estos elements, ubicat dins de la parcel·la 25 del polígon 7 del terme de Gilet.  
3. Totes les instal·lacions del pou de la Bassa Empina (pou, torre metàl·lica i porció de camí rural d'accés), a pesar d'estar ubicades en dos parcel·les diferents, constituïxen una unitat tècnica. Per consegüent, sense la torre metàl·lica i la porció del camí rural d'accés, la instal·lació del pou no podria funcionar, per no tindre subministrament elèctric, ni podria ser objecte de manteniment i conservació.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, havent-se presentat al·legacions que van ser resoltes pel Ajuntament de Gilet mitjançant acord plenari d'11 de maig de 2009.   
Consten l'aprovació del projecte d'obres, l'acta de replantejament i la retenció de crèdit.  
Per tot això, de conformitat amb les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomía de la Comunitat Valenciana, en relació amb l'article 21 i la disposició final segona de la Llei del Consell, i a proposta del conseller de Presidència, el Consell  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Gilet per a l'execució del projecte de regularització de la concessió d'aigües subterrànies per a l'abastiment del municipi de Gilet, dins del qual estava contemplat el pou de la Bassa Empina, de Gilet.  
Relació de béns afectats  
Finca cadastral: parcel·la 25 del polígon 7.  
Terme municipal: Gilet.  
Descripció: terrenys de naturalesa rústica.  
Propietari: Adelina Guzmán Díez.  
Domicili: C/ 9 d'Octubre núm. 19-1r-1a - 46711 - Gilet.  
Superfície afectada: 1.459,68 m².  
El present acord es notificarà als interessats i es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions només als efectes d'esmenar possibles errors que s'hagen produït al relacionar els béns afectats per l'ocupació urgent.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà a aquell en què tinga lloc la notificació del present acord. Contra la desestimació expressa del recurs potestatiu de reposició podrà interposarse en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establix els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la notificació del present acord, de conformitat amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
Valencia, 24 de juliol de 2009  
La consellera secretària del Consell, per substitució,  
PAULA SÁNCHEZ DE LEÓN GUARDIOLA